ആലീസ് ഹാസ്‌കിൻസ്

ആലീസ് ഹാസ്‌കിൻസ് അല്ലെങ്കിൽ ആലീസ് ക്രെയിൻ ഹാസ്‌കിൻസ് സ്വിങ്കിൾ അമേരിക്കൻ സസ്യശാസ്ത്രജ്ഞയായിരുന്നു. തന്റെ ഭർത്താവ് ആയ ഡീൻ ബ്രെറ്റ് സ്വിങ്കിളുമായിച്ചേർന്ന് 1928ൽ A Textbook of Systematic Botany എന്ന പുസ്തകമെഴുതി. Swingle, Deane B., with Alice H. Swingle (1928). A Textbook of Systematic Botany. McGraw-Hill
ജീവിതവും ജോലിയും
ആലീസ് ഹാസ്‌കിൻസ് 1880 ഏപ്രിൽ 24നു അമേരിക്കയിലെ മസാച്യുസെറ്റ്സിലെ ആക്‌റ്റണിൽ ഹെലെൻ എ. ക്രെയിൻ, ജോൺ ആർ. ഹാസ്കിൻസ് ദമ്പതികളുടെ മകളായി ജനിച്ചു. 1903ൽ സ്മിത് കോളേജിൽനിന്നും ബിരുദം നേടി. 1903 മുതൽ 1906 വരെ അമേരിക്കൻ ഐക്യനാടുകളിലെ കൃഷി വകുപ്പിൽ സസ്യരോഗ പരീക്ഷണശാലയിലെ ഗവേഷണസഹായി ആയി ജോലിചെയ്തു. 

1906ൽ ആലീസ് ഹാസ്‌കിൻസ് തന്റെ സഹഗവേഷകനായ ഡീൻ ബ്രെറ്റ് സ്വിങ്കിളിനെ വിവാഹം കഴിച്ചു. പിന്നെ, മോണ്ടാനയിലെ ബോസ്‌മെനിലേയ്ക്കു മാറി. അവിടെ ഡീൻ ബ്രെറ്റ് സ്വിങ്കിൽ മോണ്ടാന സ്റ്റേറ്റ് കോളേജ് ഓഫ് അഗ്രിക്കൾച്ചറിൽ (പിന്നീട് ഈ സ്ഥാപനം മോണ്ടാന സ്റ്റേറ്റ് യൂണിവേഴ്സിറ്റിയായി) സസ്യശാസ്ത്രത്തിന്റെയും ബാക്ടീരിയാശാസ്ത്രത്തിന്റെയും  പ്രൊഫസ്സറായി. 

ആലീസ് ഹാസ്‌കിൻസ് 1971 ഒക്ടോബർ 16നു കാലിഫോർണിയായിലെ സാന്താ ക്ലാരായിൽ മരിച്ചു. 

അവലംബം

കൂടുതൽ വായനയ്ക്ക്



വർഗ്ഗം:അമേരിക്കൻ സസ്യശാസ്ത്രജ്ഞർ
വർഗ്ഗം:1880-ൽ ജനിച്ചവർ
വർഗ്ഗം:1971-ൽ മരിച്ചവർ